Buccaneers og Panthers møttes for første gang i 1995 da Panthers var et nytt lag i NFL. Rivaliseringen vokste først frem på 2000-tallet da NFC South ble opprettet og har blitt beskrevet som «hissig» og «fysisk» av to hovedgrunner; begge lagene kjempet for dominans av divisjonen gjennom store deler av 2000-tallet, og fordi spillere på begge lag pådro seg sesongavsluttende skader under de årlige kampene. Eksempler på dette inkluderer Chris Simms, Dante Wesley, Clifton Smith og Kavika Pittman. Carolina leder sammenlagt 25–19.